Det er ulikheter i utforming av ski beregnet til skøyting og klassisk stil. En variant er utformet som hybrid og kan nyttes til begge stiler. Klassiskskiene har en mekanisme som hindrer skiene i å trille bakover, slik at man slipper problemer med dårlig feste. Skøyteskiene har vanligvis tynnere hjul med større hjuldiameter for å være best mulig tilpasset skøyteteknikken, og de er for det meste kortere enn klassiskskiene. Hjulene leveres med ulik rullemotstand for å tilpasses ulike behov. Noen er interessert i konkurranseski hvor det er viktig med lav rullemotstand, mens andre ønsker større rullemotstand for bedre treningseffekt. Dette bestemmes av gummitypen, og rullemotstanden graderes typisk fra 1 til 4, hvor 1 er raskest og 4 tregest.